Mad Men

Mad Men (z angl. ad men, skratka pre advertising men - ľudia pracujúci v reklamnom biznise; seriál konkrétne zobrazuje ľudí na Madison Avenue, čiže Madison Avenue + ad men = mad men, čo je doslovne preložené ako Šialenci) je americký televízny seriál, ktorého autorom je scenárista, producent a filmový režisér Matthew Weiner.

Seriál mal premiéru 19. júla 2007 na americkej káblovej stanici AMC. Posledná, siedma séria bola rozdelená na dve časti, odvysielané v 2014 a 2015 po 7 častí a seriál skončí 17. mája 2015.

Dej seriálu sa odohráva v New Yorku začiatkom 60. rokov 20. storočia vo fiktívnej reklamnej agentúre Sterling Cooper a sleduje zmeny spoločenských a sociálnych noriem v Amerike tých čias. Seriál prijali dobre diváci aj filmová kritika, ktorá ocenila najmä jeho historickú autenticitu a vizuálny štýl. V roku 2008 získal dva Zlaté glóbusy a celkovo šesť cien Emmy (vrátane kategórie Najlepší dramatický seriál). Autor seriálu Matthew Weiner si odniesol aj cenu za najlepší scenár k úvodnej epizóde pod názvom Smoke Gets In Your Eyes. O rok neskôr si seriál pripísal na konto ocenení ďalšie 3 Emmy a 1 Zlatý glóbus.

Seriál Mad Men vykresľuje americkú spoločnosť na začiatku 60. rokov minulého storočia, zvýrazňujúc nadmerné fajčenie, pitie, sexizmus, homofóbiu, náboženské, národnostné a rasové predsudky. Fajčenie – v roku 1960 omnoho bežnejšie ako dnes – sa objavuje naprieč celým seriálom a takmer každá postava v priebehu jednotlivých epizód niekoľkokrát fajčí. V pilotnej časti prichádzajú zástupcovia cigaretovej spoločnosti Lucky Strike do agentúry Sterling Cooper, hľadajúc novú reklamnú kampaň ako reakciu na článok v časopise Reader's Digest, podľa ktorého fajčenie spôsobuje rôzne zdravotné problémy vrátane rakoviny pľúc.

O seriáli
Provokatívny seriál AMC , zasadený do 60-tych rokov minulého storočia, sleduje životy nemilosrdne ctižiadostivých mužov a žien z reklamnej brandže na Madison Avenue.

Dej
Seriál zobrazuje konfliktný svet Dona Drapera a jeho kolegov v Sterling Cooper Draper Pryce Advertising Agency. Darí sa mu síce v reklame a spálni, no má problém ísť s rapídne sa meniacou dobou a mladí ambiciózni kolegovia mu dýchajú na päty. Seriál ďalej zachytáva autentické postavenie mužov a žien danej éry pričom rozoberá skutočnú ľudskú povahu skrytú za maskou rodinných hodnôt 60-tych rokov.

Postavy
PostavaHerecSériaPočetčastí1234567Hlavné postavy Don Draper Jon Hamm Hlavná 92 Peggy Olson Elisabeth Moss Hlavná 92 Pete Campbell Vincent Kartheiser Hlavná 92 Betty Francis January Jones Hlavná 92 Joan Harris Christina Hendricks Hlavná 92 Roger Sterling John Slattery Hlavná 89Vedľajšie postavy Ken Cosgrove Aaron Staton Vedľajšia 92 Harry Crane Rich Sommer Vedľajšia 92 Sally Draper Kiernan Shipka Vedľajšia 89 Bert Cooper Robert Morse Vedľajšia 74 Bobby Draper Maxwell Huckabee (1)Aaron Hart (1–2)Jared S. Gilmore (3–4)Mason Vale Cotton (5–7) Vedľajšia 74 Henry Francis Christopher Stanley  Vedľajšia 54 Megan Draper Jessica Paré  Vedľajšia 49 Stan Rizzo Jay R. Ferguson  Vedľajšia 46 Paul Kinsey Michael Gladis Vedľajšia  Vedľajšia  40 Salvatore Romano Bryan Batt Vedľajšia  39 Trudy Campbell Alison Brie Vedľajšia 38 Lane Pryce Jared Harris  Vedľajšia  35 Ted Chaough Kevin Rahm  Vedľajšia 33 Michael Ginsberg Ben Feldman  Vedľajšia 29 Duck Phillips Mark Moses Vedľajšia  Vedľajšia 22 Dawn Chambers Teyonah Parris  Vedľajšia 22

 Donald "Don" Draper (Jon Hamm): Kreatívny riaditeľ v reklamnej agentúre Sterling Cooper Advertising Agency. Neskôr je jedným zo zakladateľov agentúry Sterling Cooper Draper Pryce (ďalej SCDP). Alkoholik s temnou minulosťou. Jeho pravé meno je """Richard "Dick" Whitman""", ale v Kórejskej vojne si prisvojil identitu poručníka Donalda Drapera, ktorý zahynul v explózií. Draperova služba bola u konca a mal byť poslaný späť do Spojených Štátov. Vďaka zámene identifikačných známok sa Dickovi podarilo opustiť jeho vidiecku rodinu a začať nový život. 
 Peggy Olson (Elisabeth Moss): Na oko naivná sekretárka Dona Drapera v Sterling Cooper. Ukázalo sa však, že má talent a Don ju povýšil na post reklamnej pracovníčky.
 Pete Campbell (Vincent Kartheiser): Mladý, ambiciózny pracovník zo starej a bohatej New Yorkskej rodiny, ktorého svokor má pod kontrolou reklamu Clearasilu, pre ktorý robia reklamu Sterling Cooper. Neskôr sa stáva partnerom SCDP.
 Betty Francis (January Jones): Bývalá manželka Dona Drapera a matka jeho troch detí: Sally, Bobby a Gene.
 Joan Harris (Christina Hendricks): Vedúca kancelárií Sterling Cooper. Mala dlhotrvajúcu aféru s Rogerom Sterlingom, ktorú ale ukončil po jeho druhom infarkte. Neskôr sa Joan taktiež stáva partnerom SCDP.
 Roger Sterling (John Slattery): Jeho otec založil agentúru Sterling Cooper s Bertramom Cooperom a Roger sa po službe v druhej svetovej vojne stáva partnerom v ich firme. Neskôr bol jedným zo spoluzakladateľov SCDP.
 Lane Pryce (Jared Harris): Anglický finančný riaditeľ v Sterling Cooper. Bol jedným zo zakladateľov SCDP.

Časti
 Hlavný článok: Zoznam častí seriálu Mad Men

+Prehľad sérií Séria Časti Pôvodne vysielané Premiéra série  Finále série  Stanica  1 13 19. júl 2007 18. október 2007AMC 2 13 27. júl 2008 26. október 2008 3 13 16. august 2009 8. november 2009 4 13 25. júl 2010 17. október 2010 5 13 25. marec 2012 10. jún 2012 6 13 7. apríl 2013 23. jún 20137 7 13. apríl 2014 25. máj 2014 7 5. apríl 2015 17. máj 2015

Produkcia
Väčšinu častí píše tvorca Matthew Weiner, väčšinou spolu s ďalšími. Weiner taktiež režíroval finále každej série. Najväčšií počet častí (13 častí) režíroval Phil Abraham, ktorý stál za kamerou počas pilotnej časti (hlavným kameramanom bol aj v seriáli Sopranovci). Väčšinu častí však nakrútil Christopher Manley (až 61 častí), ktorý režíroval aj dve časti. Niekoľko častí zrežírovali aj samotní herci, napr. Jon Hamm (2 časti) a John Slattery (5 častí). Medzi režisérmi sa objavili aj mená ako Michael Uppendahl (American Horror Story a Glee) alebo Jennifer Getzinger (Zločin).

 Externé odkazy 
 Oficiálna stránka seriálu Mad Men

Referencie

Kategória:Televízne seriály USA
Kategória:Historické televízne seriály
Kategória:Televízne seriály AMC
Kategória:Televízne seriály z roku 2007